**Vincent Jean Mpoy Kompany** (fødd 10. april 1986) er ein belgisk tidlegare fotballspelar frå Uccle. Han er særleg kjend for sine 11 sesongar som midtstoppar i Manchester City. Perioden 2004-19 spelte han 81 landskampar for Belgia, vann VM-bronse med landslaget i 2018.

### Klubbspel

Kompany skreiv kontrakt med RSC Anderlecht som 17-åring og slo seg omgåande til fast plass i den belgiske toppklubben. Han fekk med seg to triumfar i serien, før han sommaren 2006 vart overført til tyske Hamburger SV mot 10 millionar euro. Opphaldet i Tyskland vart eit mellomspel. Den 22. august 2008 skreiv han kontrakt med engelske Manchester City. Gjennom elleve sesongar i England bidrog Kompany til at den rike fotballkubben sanka fire ligatitlar, sigra to gongar i FA-cupen og ved fire høve i den engelske ligacupen. Våren 2019 vart reina triumfferda då laget hans henta heim trofeet i så vel ligacupen, som FA-cupen og i ligaen. I mai 2019 spelte han sin siste klubbkamp.

### Landslagsspel

Kompany fekk sin landslagsdebut 18. februar 2004. Eit halvt år seinare var han på plass då Noreg og Belgia spelt uavgjort 2–2 i ein venskapskamp på Ullevål stadion i Oslo. Han deltok i Sommar-OL 2008 i Beijing, men vart beordra tilbake til Hamburg etter dei innleiande kampane. I sin fyrste av 38 kampar som lagkaptein, heime mot Bulgaria 19. mai 2010, skåra Kompany sitt fyrste av 4 landslagsmål og vart matchvinnar då Belgia snudde til frå 0–1 til 2–1 i sluttminutta. Under VM i fotball 2014 spelte han fire av Belgias fem kampar. Ein lyskeskade gjorde at han vart uaktuell til Fotball-EM 2016. I VM 2018 kom han inn som innbytar i den siste gruppespelkampen. Sidan var han fast på laget til England vart slått 2–0 i bronsefinalen. I juni 2019 deltok han i to EM-kvalifiseringskampar før han la skoa på hylla.

### Merittar

* Bronsemedalje i VM i fotball 2018
* Belgisk seriemeister: 2004 og 2006 for RSC Anderlecht
* Engelsk ligameister: 2012, 2014, 2018 og 2019 for Manchester City
* Vinnar av FA-cupen: 2011 og 2019 for Manchester City
* Vinnar av den engelsk ligacupen: 2014, 2016, 2018 og 2019 for Manchester City

Kjelder
-------

* *Denne artikkelen bygger på «Vincent Kompany» frå Wikipedia på engelsk, den 14. april 2022.*

* eu-football

| * v
* d
* e
Belgia sitt landslag – VM i fotball 2014 |
| --- |
| 
* 1 Courtois
* 2 Alderweireld
* 3 Vermaelen
* 4 Kompany lagkaptein
* 5 Vertonghen
* 6 Witsel
* 7 De Bruyne
* 8 Fellaini
* 9 Lukaku
* 10 Hazard
* 11 Mirallas
* 12 Mignolet
* 13 Bossut
* 14 Mertens
* 15 Van Buyten
* 16 Defour
* 17 Origi
* 18 Lombaerts
* 19 Dembélé
* 20 Januzaj
* 21 Vanden Borre
* 22 Chadli
* 23 Ciman
* Landslagstrenar: Wilmots

 | Flagget til Belgia |
|  |

| * v
* d
* e
Belgia sitt landslag – VM i fotball 2018 |
| --- |
| 
* 1 Courtois
* 2 Alderweireld
* 3 Vermaelen
* 4 Kompany
* 5 Vertonghen
* 6 Witsel
* 7 De Bruyne
* 8 Fellaini
* 9 Lukaku
* 10 E. Hazard (c)
* 11 Carrasco
* 12 Mignolet
* 13 Casteels
* 14 Mertens
* 15 Meunier
* 16 T. Hazard
* 17 Tielemans
* 18 Januzaj
* 19 Dembélé
* 20 Boyata
* 21 Batshuayi
* 22 Chadli
* 23 Dendoncker
* Landslagstrenar: Martínez

 | Flagget til Belgia |
|  |

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* Munzinger (sport)

 |